Mravčenie a bolesť v ruke spojená s krčnou chrbticou
Už asi 3.týždne mam mravčenie v ľavej ruke,prešlo to do tupej bolesti lakťa a ramena uživala som flector prášok natieram čím sa dá ale zisťujem že sa mi zle otáča aj hlavou ako keby od krčnej chrbtice čim si môžem pomôcť?
Dobrý deň,
ďakujeme Vám za otázku.
Bolesť v oblasti krčnej chrbtice, mravčenie v ľavej ruke, tupá bolesť v lakti a v ramene a zhoršená hybnosť krku môže mať množstvo príčin. Môže to byť napríklad nesprávne držanie tela, úraz, útlak nervov, zápalové ochorenia a podobne. Taktiež sa môže jednať o prenesené bolesti chrbtice, ktoré majú pôvod v inom orgáne tela. Žiaľ v našej kompetencii nie je možné hodnotiť závažnosť Vašich ťažkostí. To môžu iba lekári, preto na zistenie konkrétnej príčiny problémov je potrebné podstúpiť dôkladné lekárske vyšetrenie.
Na krátkodobé tlmenie silnej bolesti je vhodné užívať uvedený liek Flector vo forme prášku, ak jeho použitie indikoval lekár, keďže sa jedná o liek viazaný na lekársky predpis.
Pomôcť s hybnosťou by mohol liek
Guajacuran
, ktorý znižuje napätie kostrového svalstva. Užíva sa v dávke 1 tableta 3-5 x denne.
Na dlhodobejšiu liečbu je vhodný liek
Milgamma N
, ktorý podporuje správnu funkciu nervového systému. Obsahuje vitamíny B1, B6 a B12. Pri vysokom dávkovaní lieči zápalové a bolestivé ochorenia nervov a súčasne má aj regeneračné účinky. Odporúčané dávkovanie je 1 kapsula 3 - 4x denne.
Pre lepšiu účinnosť a rýchlejšiu úľavu je vhodné doplniť magnézium (horčík), ktorý priaznivo pôsobí na svaly a nervy, a preto je dôležitý pre správne fungovanie pohybového aparátu.
V prípade, že po preliečení nedôjde k zlepšeniu, prípadne dôjde k zhoršeniu stavu, bude potrebné vyhľadať lekára, ktorý zistí príčinu bolesti a nastaví adekvátnu liečbu.
Prajem Vám všetko dobré.
S pozdravom
PharmDr. Lenka Čorbová.